ประกาศคณะกรรมการส่งเสริมการพัฒนาฝีมือแรงงาน

เรื่อง หลักเกณฑ์ วิธีการ และเงื่อนไขในการรับรองเป็นองค์กรอาชีพ

โดยที่เป็นการสมควรปรับปรุงหลักเกณฑ์ วิธีการและเงื่อนไขในการรับรองเป็นองค์กรอาชีพ ให้มีความเหมาะสมยิ่งขึ้น

อาศัยอำนาจตามความในมาตรา 5 และมาตรา 39 (3) แห่งพระราชบัญญัติส่งเสริมการพัฒนาฝีมือแรงงาน พ.ศ. 2545 ซึ่งแก้ไขเพิ่มเติมโดยพระราชบัญญัติส่งเสริมการพัฒนาฝีมือแรงงาน (ฉบับที่ 2) พ.ศ. 2557 คณะกรรมการส่งเสริมการพัฒนาฝีมือแรงงานจึงออกประกาศไว้ ดังต่อไปนี้

ข้อ 1 ให้ยกเลิกประกาศคณะกรรมการส่งเสริมการพัฒนาฝีมือแรงงาน เรื่อง หลักเกณฑ์ วิธีการ และเงื่อนไขในการรับรองเป็นองค์กรอาชีพ และประเภทหน่วยงานของรัฐที่จะขอรับรองเป็นศูนย์ประเมินความรู้ความสามารถ ลงวันที่ 22 เมษายน พ.ศ. 2558

ข้อ 2 กลุ่มบุคคลหรือสถาบันที่ประสงค์จะขอให้คณะกรรมการรับรองให้เป็นองค์กรอาชีพต้องมีคุณสมบัติ ดังนี้

(1) เป็นนิติบุคคลตามกฎหมายที่มิได้แสวงหากำไรจากการดำเนินการ

(2) มีวัตถุประสงค์ในการส่งเสริมการประกอบอาชีพในสาขาอาชีพที่ขอให้คณะกรรมการรับรอง

(3) มีการดำเนินการตามวัตถุประสงค์ที่เกี่ยวข้องโดยตรงกับการส่งเสริมการประกอบอาชีพเป็นระยะเวลาไม่น้อยกว่าห้าปีก่อนยื่นคำขอ

ข้อ 3 ให้กลุ่มบุคคลหรือสถาบันตามข้อ 2 ยื่นคำขอต่อนายทะเบียนตามแบบ คร.1 ท้ายประกาศนี้ พร้อมด้วยเอกสารหรือหลักฐานที่กำหนดไว้ในแบบดังกล่าว

การยื่นคำขอตามวรรคหนึ่ง ให้ยื่นตามจังหวัดที่สำนักงานใหญ่หรือที่ทำการของผู้ยื่นคำขอตั้งอยู่ในเขต โดยในกรุงเทพมหานคร ให้ยื่น ณ หน่วยงานของกรมพัฒนาฝีมือแรงงาน ในจังหวัดอื่น ให้ยื่น  
ณ หน่วยงานของกรมพัฒนาฝีมือแรงงานที่ตั้งอยู่ในจังหวัดนั้น

ข้อ 4 เมื่อนายทะเบียนได้รับคำขอแล้ว ให้ตรวจสอบคำขอและเอกสารหรือหลักฐานที่ยื่นพร้อมคำขอให้ถูกต้องครบถ้วน

ในกรณีที่นายทะเบียนเห็นว่าคำขอไม่ถูกต้อง ขาดเอกสารหรือหลักฐานใด ให้นายทะเบียนแจ้งให้ผู้ยื่นคำขอดำเนินการแก้ไขคำขอหรือยื่นเอกสารหรือหลักฐานเพิ่มเติม พร้อมทั้งกำหนดระยะเวลาที่ผู้ยื่นคำขอต้องดำเนินการไว้ ในกรณีที่ผู้ยื่นคำขอไม่แก้ไขหรือไม่ยื่นเอกสารหรือหลักฐานเพิ่มเติมภายในระยะเวลาที่กำหนด   
ให้ถือว่าผู้ยื่นคำขอไม่ประสงค์จะดำเนินการต่อไป

เมื่อนายทะเบียนตรวจสอบแล้ว เห็นว่าคำขอและเอกสารหรือหลักฐานที่ยื่นพร้อมคำขอถูกต้องครบถ้วนแล้ว ให้ส่งคำขอและเอกสารหรือหลักฐานดังกล่าว ให้คณะกรรมการเพื่อพิจารณาต่อไป

2

ข้อ 5 เมื่อคณะกรรมการพิจารณาให้การรับรองให้ผู้ยื่นคำขอเป็นองค์กรอาชีพแล้ว ให้นายทะเบียนออกหนังสือรับรองให้แก่ผู้ยื่นคำขอตามแบบ คร.2 ท้ายประกาศนี้

ในกรณีที่คณะกรรมการพิจารณาไม่รับรองให้ผู้ยื่นคำขอรายใดเป็นองค์กรอาชีพ ให้นายทะเบียน  
มีหนังสือแจ้งการไม่รับรองและเหตุผลในการไม่รับรองให้ผู้ยื่นคำขอรายนั้นทราบ


ประกาศ ณ วันที่ 16 มกราคม พ.ศ. 2562

นายจรินทร์ จักกะพาก

ปลัดกระทรวงแรงงาน

ประธานกรรมการส่งเสริมการพัฒนาฝีมือแรงงาน

แบบ คร.1



เลขรับ .......................

วันที่ ...........................

**คำขอรับรองเป็นองค์กรอาชีพ**

เขียนที่

วันที่ เดือน พ.ศ.

เรียน นายทะเบียน

ชื่อนิติบุคคล โดย

เลขประจำตัวประชาชน เป็นผู้มีอำนาจกระทำการแทน/ผู้รับมอบอำนาจ

สำนักงาน/ที่ทำการตั้งอยู่เลขที่ หมู่ที่ ตรอก/ซอย

ถนน แขวง/ตำบล เขต/อำเภอ

จังหวัด รหัสไปรษณีย์ โทรศัพท์

โทรสาร โทรศัพท์มือถือ E-mail

มีความประสงค์จะขอให้คณะกรรมการส่งเสริมการพัฒนาฝีมือแรงงานรับรองเป็นองค์กรอาชีพตามมาตรา 5 แห่งพระราชบัญญัติส่งเสริมการพัฒนาฝีมือแรงงาน พ.ศ. 2545

ในสาขาอาชีพ

**ข้าพเจ้าได้แนบเอกสารหรือหลักฐานประกอบการพิจารณา ดังนี้**

🞎 (๑) เอกสารเกี่ยวกับการจัดตั้งหน่วยงานของผู้ยื่นคำขอ

🞎 (๒) เอกสารที่แสดงว่าเป็นผู้มีอำนาจกระทำการแทนหน่วยงาน

🞎 (๓) หนังสือมอบอำนาจ (กรณีที่มีการมอบอำนาจ)

🞎 (4) เอกสารที่ระบุวัตถุประสงค์ในการดำเนินการที่เกี่ยวข้องกับการส่งเสริมการประกอบอาชีพ

🞎 (5) เอกสารหรือหลักฐานเกี่ยวกับการดำเนินการตามวัตถุประสงค์เป็นระยะเวลาไม่น้อยกว่าห้าปีก่อนยื่นคำขอ

🞎 (6) เอกสารอื่นๆ (โปรดระบุ)

(สำเนาเอกสารหรือหลักฐานให้ลงชื่อรับรองสำเนาทุกฉบับ)

ข้าพเจ้าขอรับรองว่าข้อความดังกล่าวข้างต้นและเอกสารหรือหลักฐานที่แนบคำขอถูกต้องและเป็นความจริงทุกประการ


ลงชื่อ ผู้ยื่นคำขอ

( )

สำหรับเจ้าหน้าที่

|  |  |
| --- | --- |
| รับเอกสารและตรวจสอบบัตรประชาชนตัวจริงแล้ว  ลงชื่อ  ( )  เจ้าหน้าที่ผู้ตรวจสอบ  วันที่ | **การตรวจสอบของนายทะเบียน**  □ คำขอถูกต้อง เอกสารหรือหลักฐานครบถ้วนตามที่คณะกรรมการกำหนด  □ คำขอไม่ถูกต้อง/ขาดเอกสารหรือหลักฐาน ดังนี้    ลงชื่อ  ( )  ตำแหน่ง  นายทะเบียน  วันที่ |

แบบ คร.2



**หนังสือรับรองเป็นองค์กรอาชีพ**

เลขที่ /

หนังสือรับรองฉบับนี้ให้ไว้แก่

เพื่อแสดงว่าคณะกรรมการส่งเสริมการพัฒนาฝีมือแรงงานตามพระราชบัญญัติส่งเสริมการพัฒนาฝีมือแรงงาน พ.ศ. 2545 ได้รับรองให้เป็นองค์กรอาชีพ ในสาขาอาชีพ

โดยมีสิทธิและหน้าที่ตามพระราชบัญญัติส่งเสริมการพัฒนาฝีมือแรงงาน พ.ศ. 2545

ออกให้ ณ วันที่ เดือน พ.ศ.

ลงชื่อ

( )

นายทะเบียน